钦定古今图书集成/明伦汇编/氏族典/第406卷 > 吕祖泰
## 钦定古今图书集成/明伦汇编/氏族典/第406卷 > 吕祖泰

按《宋史吕祖俭传》：“祖俭从弟祖泰，字泰然，夷简五世
孙，寓常之宜兴。性疏达，尚气谊，学问该洽，论世事无
所忌讳。庆元初，祖俭以言事安置瑞州，祖泰徒步往
省之。及祖俭没贬所。嘉泰元年，周必大降少保致仕，
祖泰愤之，乃诣登闻鼓院上书，论韩𠈁胄有无君之
心，请诛之以防祸乱。有旨配钦州牢城收管。𠈁胄诛”，
诏雪其冤，特补上州文学，改授迪功郎、监南岳庙。丧
母，无以葬，至都谋于诸公，得疾卒。